Приложение към т. 1 от Решение №

на Министерския съвет от 2020 г.

**ПРОГРАМА**

**за портфейлни гаранции в подкрепа на ликвидността на микро-, малки и средни предприятия (МСП), пострадали от извънредната ситуация и епидемията от СOVID-19**

Програмата е една от поредицата мерки на българското правителство за преодоляване на сериозни затруднения в икономиката. Мярката се привежда в съответствие с изискванията на категория държавна помощ - „Помощ под формата на гаранции по заеми“, описана в раздел 3.2 отВременната рамка за мерки за държавна помощ в подкрепа на икономиката в условията на сегашния епидемичен
взрив от COVID-19 (Временната рамка), публикувана на интернет адрес: <https://eur-lex.europa.eu/legal-content/EN/TXT/?uri=uriserv:OJ.CI.2020.091.01.0001.01.ENG&toc=OJ:C:2020:091I:TOC>, и изменение, публикувано на адрес:
<https://eur-lex.europa.eu/legal-content/BG/TXT/PDF/?uri=CELEX:52020XC0404(01)&from=EN> [[1]](#footnote-1), и изискванията за помощ под формата на гаранции и заеми, отпускани чрез кредитни и други финансови институции, описани в раздел 3.4 от Временната рамка.

|  |  |  |  |
| --- | --- | --- | --- |
| № | **Параметри на Програмата** |  | **Описание** |
| 1. | **Инструмент** |  | Портфейлни гаранции от ББР по заеми на микро-, малки и средни предприятия (МСП), предоставяни от търговски банки (финансови посредници) с цел осигуряване на ликвидност за МСП за преодоляване на негативните икономически последици от разпространението на COVID-19. |
| 2. | **Сектори** |  | Мярката е отворена за всички сектори. Прилага се за цялата територия на България. Очаква се, че от мярката ще се възползват основно секторите, които са най-силно засегнати от кризата, т.е. търговия, услуги, включително транспорт, туризъм, хотелиерство и ресторантьорство, логистика, износ и други.  |
| 3. | **Максимален гаранционен процент** |  | До 80% от формираните от банките портфейли с допустими кредити |
| 4. | **Максимален размер на кредит към едно лице и свързани лица, включен в портфейла по Програмата** |  | Максималният размер на заема или заемите към отделния бенефициер ще бъде определен в съответствие с член 25, буква „г” от Временната рамка, а именно: За заеми с падеж след 31 декември 2020 г. сумата на заема/заемите на отделния бенефициер не надвишава/т:* два пъти годишната стойност на разходите за заплати на бенефициера (в това число, социалните осигуровки и разходите за персонал, работещ на място в предприятието, но заведен официално на заплата към подизпълнители) за 2019 г. или за последната налична година. За предприятия, създадени на или след 1 януари 2019 г., максималният размер на заема не трябва да надхвърля очакваната годишна стойност на заплатите за първите две години на дейност, или
* 25 % от общия оборот на бенефициера през 2019 г., или
* с подходяща обосновка и въз основа на самостоятелно сертифициране от страна на бенефициера за собствените му нужди от ликвидност [[2]](#footnote-2) размерът на заема може да бъде увеличен за покриване на нуждите от ликвидност от момента на предоставяне за следващите 18 месеца за МСП и от момента на предоставяне за следващите 12 месеца за големи предприятия

За заеми със срок до 31 декември 2020 г. размерът на главницата може да бъде по-висок от този по точка 25, буква „г”, при условие че се предостави подходяща обосновка и продължава да е гарантирана пропорционалността на помощта.**При всички случаи максималният размер на предоставеното финансиране не трябва да надвишава 300 хиляди лева.** |
| 5. | **Механизъм на формиране на портфейлите** |  | Включването е на портфейлна база - не се изисква одобрение от ББР за включването им в гарантирания портфейл. |
| 6. | **Очакван портфейл кредити** |  | 2 000 000 000 лева |
| 7. | **Очакван портфейл гаранции** |  | 1 600 000 000 лева |
| 8. | **Бюджет на Програмата****и****Максимален размер на очакваните загуби по мярката** |  | **500 000 000 лева** **100 % от бюджета** |
| 9. | **Гаранционно покритие** |  | * До 80% от главниците по кредитите
* Pari passu споделяне на риска
* Минимално участие на търговските банки в риска по всеки гарантиран кредит от 20%
* С намаляването на дълга по кредита се намалява и съответната гарантирана част от него.
 |
| 10. | **Лимит на гаранционните плащания** |  | До 30% от гаранционния портфейл, револвиращ |
| 11. | **Гарантираща институция** |  | Българска банка за развитие (ББР) |
| 12. | **Администриране** |  | Гаранционният продукт се администрира от групата на ББР АД |
| 13. | **Включване на кредити в гарантирания портфейл****Кандидатстване от страна на МСП** |  | До 31.12.2020 г.До 23.12.2020 г. |
| 14. | **Срок на гаранцията** |  | До 5 г. |
| 15. | **Минимален срок на гарантираните кредити** |  | няма |
| 16. | **Максимален срок на гарантираните кредити** |  | няма |
| 17. | **Гратисен период за плащания по главница и лихва** |  | До 36 месеца: за **Подпортфейла за нови кредити** |
| 18. | **Допустими кредитополучатели:** |  | Микро-, малки и средни предприятия в съответствие със Закона за малките и средните предприятия, регистрирани в България, които търпят неблагоприятни икономическите последици от разпространението на епидемия от COVID.Критерии за допустимост (наличието на един от тях е достатъчен): * Спад на оборота след първото тримесечие на 2020 г. спрямо същия период в 2019 г. (въз основа на финансовите отчети на дружеството)
* Наличие на вземания от клиенти, които не са получени/суми, неразплатени към доставчици, след 01.03.2020 г. (въз основа на финансовите отчети на дружеството)
* Прекратени доставки от внос, необходими за дейността на предприятието — след 01.01.2020 г., отменени договори за износ (въз основа на сертификати и документи, представени от дружеството)
* Случаи на болест и самоизолация на служителите, общо намаление на броя на заетите лица, затворени производствени съоръжения, помещения и офиси (въз основа на сертификати и документи, представени от дружеството)

Помощта може да бъде предоставяна по мярката само на предприятия, които **не са били в затруднение по смисъла на Общия регламент за групово освобождаване (ОРГО), Регламента за групово освобождаване в[[3]](#footnote-3) селското стопанство (ОРГО)[[4]](#footnote-4) или Регламент за групово освобождаване в областта на рибарството („Регламент за групово освобождаване[[5]](#footnote-5) за риболова“) на 31 декември 2019 г.** Тя може да бъде предоставена на предприятия, които са се сблъскали с трудности или са изпаднали в затруднение **след това поради избухването на епидемията от COVID-19.**  |
| 19. | **Гаранционни такси** |  | Съгласно одобрението на ЕК и Временна рамка за мерки за държавна помощ в подкрепа на икономиката в условията на сегашния епидемичен взрив от COVID-19  |
| 20. | **Подпортфейли****Портфейл и контрагаранция** |  | **А) Подпортфейл със съществуващи кредити,** спрямо които търговските банки могат да прилагат промени в схемите за плащане и да предоговарят.В този подпортфейл могат да се включват кредити, отпуснати на МСП, които изпитват затруднения по обслужването им след 31.12.2019 и това затруднение е пряка и непосредствена последица от епидемията с COVID-19.В подпортфейла могат да се включват кредити на МСП, които не са били необслужвани, а кредитополучателят не е изпадал в просрочие над 90 дни за период от 12 месеца назад (през 2019 г.). Кредитополучателите са представили на финансиращата търговската банка разчети и план за възстановяване на дейността си.Мерките за промени в схемите на плащане включват до 3 месеца гратисен период за плащане на главница и лихва и за още до 3 месеца гратисен период за плащане на главница. Гратисният период за кредитите в този подпортфейл следва да изтича до 31.12.2020 г. включително.**Б)** **Подпортфейл с нови кредити за ликвидни нужди** в това число за плащане на заплати, наеми, режийни разходи и др. разходи, пряко свързани със стопанската дейност на МСП.**Рефинансиране на кредити не е допустимо.**При получаване на положително становище от ЕИФ и промяна в условията по Програма Косме и при интерес на финансовия посредник и ББР за включване в контрагаранция КОСМЕ кредитите биха могли да ползват контрагаранцията на Европейския инвестиционен фонд. |
| 21. | **Обезпечение** |  | Намалени изисквания за обезпечение с максимален размер на предоставяните от кредитополучателите обезпечения в размер до 20 % спрямо размера на финансирането, но при условията на предстоящо произнасяне на ЕК.  |
| 22. | **Плащане по гаранцията** |  | При издаден изпълнителен лист и/или прието вземане в производство по несъстоятелност.  |
| 23. | **Подкрепяни компании** |  | Малки и средни предприятия съгласно закона за МСП. Предприятия със средна пазарна капитализация и големи компании са изключени.  |
| 24. | **Трансфер на ползите от гаранцията към крайните бенефициери** |  | Търговската банка се задължава да осигури възможно най-пълно прехвърляне на финансовото предимство от гаранцията към МСП, изразяващо се в предоставяне на кредити с намалено обезпечение при условията на Програмата.  Финансовият посредник следва да съхранява и да може да представи съответната документация, доказваща прехвърлянето на предимството на клиента, и е задължен да информира клиента за полученото предимство в съответното кредитно споразумение. |
| 25. | **Докладване** |  | Търговските банки докладват ежемесечно/тримесечно до 20-то число на месеца, следващ отчетния период Българската банка за развитие следва да извършва Мониторинг и докладване съгласно раздел 4 от Временната рамка (напр. до 31 декември 2020 г. на Комисията трябва да бъде предоставен списък с мерки, въведени въз основа на схеми, одобрени съгласно временната рамка; подробна документация относно предоставянето на помощ трябва да се поддържа в продължение на 10 години след предоставянето на помощта), за което финансовите посредници следва да осигурят необходимата информация.  |
| 26. | **Съхранение на документи** |  | Документите по отпускането на кредити, покрити с гаранцията по тази Програма, следва да се съхраняват в срок до 10 години от датата на отпускане на последния кредит в съответния портфейл на търговската банка. |
| 27. | **Публикуване на информация** |  | Българската банка за развитие следва да публикува информация за предоставените гаранции съгласно ОРГО на интернет адрес: <https://eur-lex.europa.eu/legal-content/EN/TXT/?uri=CELEX:02014R0651-20170710> и да попълва Модула за прозрачност на държавните помощи на Европейската комисия на адрес: (<https://webgate.ec.europa.eu/competition/transparency/>)  |
| 28. | **Кумулиране на помощта** |  | Съгласно одобрението на Европейската комисия и правилата на ВРЕМЕННАТА РАМКА „COVID-19“ |
| 29. | **Други** |  | До участие в ползването на гаранцията се допускат всички търговски банки.Българската банка за развитие следва да сключи индивидуални споразумения с всяка от банките. Рамковите условия могат да бъде допълвани, ако акт на държавен или общностен орган (ЕК) или приложими регулации или споразумения за контрагаранция налагат това. |

1. Консолидирана версия публикувана на интернет адрес: <https://ec.europa.eu/competition/state_aid/what_is_new/TF_consolidated_version_as_amended_3_april_2020.pdf> [↑](#footnote-ref-1)
2. Планът за ликвидност може да включва както оборотния капитал, така и инвестиционните разходи. [↑](#footnote-ref-2)
3. Както е определено в член 2, параграф 18 от Регламент (ЕС) № 651/2014 на Комисията от 17 юни 2014 г. относно деклариране на някои категории помощи за съвместими с вътрешния пазар в приложение на членове 107 и 108 от Договора (ОВ, L 187 от 26 юни2014 г.) [↑](#footnote-ref-3)
4. Както е определено в член 2, параграф 14 от Регламент (ЕС) № 702/2014 на Комисията от 25 юни 2014 г. относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора (ОВ, L 193 от 1 юли 2014 г.) [↑](#footnote-ref-4)
5. Както е определено в член 3, параграф 5 от Регламент (ЕС) № 1388/2014 на Комисията от 16 декември 2014 г. относно деклариране на някои категории помощи за предприятия, занимаващи се с производство, преработка и предлагане на пазара на продукти от риболов и аквакултури, които са съвместими с вътрешния пазар в приложение на членове 107 и 108 от Договора (ОВ, L 369 от 24 декември 2014 г.) [↑](#footnote-ref-5)